Sol·licitud de programa operatiu nou
Les OP (organitzacions de productors) o AOP (associacions d'organitzacions de productors) amb seu social a Catalunya que desitgin dur a terme un nou programa operatiu (perquè no en tenien anteriorment o n'ha finalitzat un d'anterior) han de presentar un projecte de programa operatiu davant de la Direcció General d'Alimentació, Qualitat i Indústries Agroalimentàries no més tard del 15 de setembre anterior al primer any d'execució del programa sol·licitat.
Sol·licitud de modificació de l'anualitat no començada (MANCO)
Quan existeixi un programa operatiu aprovat, l'OP haurà de presentar una sol·licitud de modificació d'anualitat no començada (MANCO) no més tard del 15 de setembre de l'any anterior al que es vol modificar.
Aquesta sol·licitud MANCO no implica necessàriament una modificació del que ja estava aprovat per a l'anualitat.
Serveix de sol·licitud per a la concessió de la subvenció al fons operatiu del proper any (per exemple, s'han de justificar amb factures proforma els pressuposto) i és, alhora, la comunicació anual obligatòria del fons operatiu que estableix la normativa i conté la comunicació anual del valor de la producció comercialitzada (VPC).
Sol·licitud del resum de modificacions de l'anualitat en curs (MAC-Resum )
És la comunicació resum amb tots els canvis acumulats de la present anualitat i pot contenir a més modificacions d'any en curs.
És la comunicació final de l'OP quant al contingut del fons i programa operatiu de l'anualitat.
Aquesta sol·licitud s'ha de presentar obligatòriament, no més tard del 25 de novembre.
Si no es presenta o es presenta amb posterioritat a aquesta data, es considerarà com a aprovació final del programa la situació resultant després de la darrera MAC i serà contra aquesta situació que es compararà la sol·licitud d'ajut.
Sol·licitud de modificacions de l'anualitat en curs que afectin la mesura de prevenció i gestió de crisi: L'OP podrà continuar presentant modificacions de la mesura de prevenció i gestió de crisi des del 25 de novembre fins al 28 de desembre, de manera que es tindran en compte en la resolució que s'emetrà a més tardar el 20 de gener de l'any següent.
A la qual cal adjuntar la documentació que s'hi esmenta i que fa referència entre d'altres a:
- la justificació de la dotació del fons operatiu.
- la justificació de les despeses del programa operatiu.
- els controls de primer nivell sobre les operacions de retirada, collita en verd o no collita.
- l'informe anual d'execució del programa operatiu.
En cas de modificació A0687-DO15
Quant a les aprovació del programa operatiu, la persona titular de la Direcció General d'Alimentació, Qualitat i Indústries Agroalimentàries resoldrà com a màxim el 15 de desembre anterior a l'anualitat d'inici, amb especificació dels imports aprovats del programa operatiu i l'import màxim de l'ajut financer per a l'anualitat següent.
La resolució es notificarà als beneficiaris interessats.
Pel que fa a la sol·licitud d'ajut, el Departament pagarà l'ajuda com a màxim el 15 d'octubre.
Oportunament es notificarà als beneficiaris de l'ajuda la resolució de la persona titular de la Direcció General d'Alimentació, Qualitat i Indústries Agroalimentàries.
En el cas de bestretes, el termini per la resolució i pagament és de dos mesos des de la data de recepció de la sol·licitud completa, mentre que en el cas de pagaments parcials el DARP procedirà a la resolució i pagament com a molt tard als tres mesos de la recepció completa de la sol·licitud de l'OPFH.
Es pot interposar un recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca i Alimentació es pot interposar en el termini de tres mesos a comptar a partir de la data en què s'exhaureixi el termini per emetre resolució i notificar-la.